DEAN & DELUCA ชื่อนี้ มาจากผู้ก่อตั้ง คือ Joel Dean and Giorgio DeLuca นั่นเองค่ะ ทั้งสองคนมี passionในเรื่องของอาหาร และมีความฝันที่เหมือนกัน คือ ต้องการมีที่สำหรับลูกค้าให้ดื่มดำกับการปรุงอาหารใหม่ๆ ประสบการณ์การทำอาหารใหม่ๆ ด้วยวัตถุดิบจากทั่วมุมโลก ร้าน DEAN & DELUCA จึงเกิดขึ้น ตั้งแต่ 1977 ที่ New York’s Soho, USA โดยมีทั้ง เครื่องดื่ม กาแฟ อาหาร รวมทั้งไวน์ และของใช้ในครัว จนในที่สุดได้ขยายสาขามาที่ไทยตั้งแต่ปี 2010

สาขาที่ Central Embassy อยู่ที่ชั้น 2 ตำแหน่ง ทางออกที่เชื่อมไปเซ็นทรัล ชิดลม ตรงข้าม Sephora ค่ะ การตกแต่ง คล้ายๆกับร้านที่สาขาอื่นๆ เน้นสีขาวดำ เรียบง่ายจนเกินไปในความคิดเรา

อาหารในวันนี้ที่ได้ทานและความเห็นค่ะ
- Black Truffle Mac & Cheese (325 BHT) : Pasta กับซอสเห็ดทรัฟเฟิล เข้มข้นชีส คนไม่ชอบทานชีส ยังติดใจ
- Quinoa, Vegetable & Barley with Charred Orange (250 BHT) : จานนี้ มีความธัญพืชมากๆ ค่ะ สายเฮลตี้ รักสุขภาพ จะเหมาะกับจานนี้มากๆ ทั้งควินัว และลูกเดือย แต่ว่าเราไม่ค่อยชอบน้ำสลัดส้ม มันเปรี้ยวไปหน่อย
- Salmon Teriyaki (350 BHT) : ร้านว่าเป็น แซลม่อนจากนอร์เวย์นะคะ ขึ้นชื่อเรื่องโอเมก้า3 สูงค่ะ
- Sriracha Lime BBQ Ribs (495 BHT) : ซี่โครงหมู เด็ดตรงใช้ซอสพริกศรีราชามาเป็นวัตถุดิบสำคัญ
- Caramel Macchiato (L 175 BHT) : เมื่อถามทางร้านว่าแนะนำกาแหเมนูไหน ก็ได้คำตอบเมนูนี้มา คาราเมลเค้าหอมหวานต่างจากแบรนด์อื่นที่เคยทาน ชอบค่ะ
- Peach Tea (M 125 BHT) : ใครนึกรสชาติไม่ออกว่าเป็นอย่างไร ลองนึกถึง ลิปตันไอซ์ทีรสพีช ที่แทบจะไม่มีน้ำตาลค่ะ ใช่เลย มีพีชมาให้ด้วยชิ้นนึ
- Mixed Berries Soda (M 105 BHT) : เด่นตรงมีน้ำแข็งมิ้นมาให้ด้วย รสชาติก็จะต่างจาก เบอรรี่โซดาที่อื่นหน่อยๆ

โดยรวมแล้ว ร้านเหมาะกับคนที่ใส่ใจพิถีพิถันวัตถุดิบและเครื่องปรุงที่มาปรุงอาหารออกมาแต่ละจาน โดยในเมนูจะมีบอกวัตถุดิบที่ใส่ในจานนั้นๆมาเลย อาหารก็มีหลากหลายมากๆ ทั้ง Main Salad Spaghetti และเครื่องดิ่มต่างๆ แต่อาหารแต่ละจานออกมาค่อนข้างเร็วดีค่ะ